
Iegādāts aprīkojums ārstnieciskā pedikīra (podologa) pakalpojumam
Pašnodarbinātā persona Svetlana Beķere ir realizējusi uzņēmējdarbības LEADER projektu “APARĀTI PODOLOGAM”, projekta Nr. 24-07-CL01-C0LA19.2101-000014.  Projekta mērķis ir nodrošināt podologa pakalpojumu pieejamību Gulbenes novada iedzīvotājiem un sniegt augstvērtīgu, modernu pakalpojumu, kas uzlabos dzīves kvalitāti ne tikai pilsētas, bet arī lauku teritoriju iedzīvotājiem. Tiks radīts pakalpojums, ko iedzīvotāji, kam ir problēmas pārvietoties, varēs saņemt arī savā dzīvesvietā.
Projektā iegādāti pedikīra aparāts un ierīce nagu sēnītes (onihomicoze) ārstēšanai. 
Pedikīra aparātu  MEDEAS PLUS  izmanto ārstnieciskā pedikīra veikšanai.
Viena no būtiskām funkcijām ir tajā, ka ar to strādājot, visi putekļi, kas rodas nagu apstrādes laikā, tiek savākti un tie neizplatās gaisā. Tā rezultātā uzlabojas darbinieka darba vide un klients saņem drošu, nekaitīgu pakalpojumu.
Ierīce PACT® MED kombinācijā ar HMSblue NagelpilzGel pretsēnīsu želeju paredzēta nagu sēnīšu apstrādei, kā monoterepija vai papildterapija pacientiem, kuriem nozīmēta perorālā medikamentozā ārstēšana.
Projekta kopējās izmaksas: 5 237.46 EUR, no tā- publiskais finansējums: 2 419.98 EUR  
Projekts īstenots biedrība “SATEKA” izsludinātajā atklātu projektu iesniegumu pieņemšanas 3.kārtā Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Vietējās ekonomikas stiprināšanas iniciatīvas”. Atbalsta Zemkopības ministrija un Lauku atbalsta dienests.
Papildus informācija- tālr.Nr. +371 29347582
Informāciju sagatavoja Svetlana Beķere

